el el el el el el el el el el el el el el el el el el el el el fr el el el el el en el en el el el el el el el el el el el el el el en el el el el el el el el el el el el el el el el el el el el el el el el el el de el el el el en en en en en en en ru fr it pl de de el el el el el el el el el el el el el el el el el el el el el el el el el
Το Πρώτο Πρόγραμμα (πρώην ΝΕΤ 105.8) είναι το πρώτο πρόγραμμα που λειτούργησε η δημόσια ραδιοφωνία, το οποίο εξέπεμψε αρχικά υπό το ΕΙΡ και αργότερα υπό την τωρινή ΕΡΤ.[1]
Αν είναι είδηση, είναι στο Πρώτο
Ραδιομέγαρο (Γραφείο Ρ 368), Μεσογείων 432, Αγία Παρασκευή, Αθήνα
1.1 Η εποχή της ΕΡΤ
1.3 Επιστροφή στην ΕΡΤ
3 Οι ονομασίες του καναλιού
Ξεκίνησε να εκπέμπει το 1938, ως Ραδιοφωνικός Σταθμός Αθηνών, από ένα στούντιο μέσα στο Ζάππειον Μέγαρο, τους αναμεταδότες του να βρίσκονται στα Λιόσια και σήμα τον κλασσικό «Τσοπανάκο» ενώ με τη Γερμανική εισβολή σταμάτησε να εκπέμπει, για να επανέλθει το 1945 με νέο όνομα, ως το ραδιόφωνο του ΕΙΡ.
Το πρόγραμμα του έχει κυρίως μουσική, ενώ ενδιάμεσα υπάρχει και δελτίο ειδήσεων. Από το ξεκίνημα της λειτουργίας του σταθμού είχε σημαντική παρουσία και το θέατρο, με τη συμμετοχή σημαντικών καλλιτεχνών όπως του Αλέξη Σολομού και του Κάρολου Κουν, ενώ σε θεατρικό του Σαρτρ το 1951 έκανε το ραδιοφωνικό του ντεμπούτο ο Μάνος Χατζιδάκις γράφοντας τη μουσική επένδυση.[2]
Το 1952, με τον εκσυγχρονισμό της ραδιοφωνίας και προκειμένου να ξεχωρίζει από το νεοσύστατο τότε Δεύτερο Πρόγραμμα,[1] ο ραδιοφωνικός σταθμός του πρώην ΕΙΡ διατηρώντας τον ενημερωτικό του προσανατολισμό μετεξελίχθηκε σε Εθνικόν Πρόγραμμα.
Η εποχή της ΕΡΤΕπεξεργασία
Το 1975 το Εθνικό Ίδρυμα Ραδιοφωνίας Τηλεοράσεως αναδιοργανώθηκε σε ανώνυμη εταιρεία και μετονομάστηκε σε Ελληνική Ραδιοφωνία Τηλεόραση και το Πρώτο Πρόγραμμα συνέχισε τη λειτουργία του, υπό το νέο φορέα.[1] Το 1987 λόγω της αναδιάρθρωσης των προγραμμάτων της ΕΡΤ μετονομάστηκε σε ΕΡΑ1. Το 1997 στα πλαίσια μιας νέας αναδιοργάνωσης και ενοποίησής του με την τότε τηλεοπτική ΝΕΤ άλλαξε για άλλη μια φορά ονομασία, σε ΝΕΤ 105.8, το οποίο αργότερα συνέτμησε σε ΝΕΤ FM.[3] Ο σταθμός μπήκε έτσι στον ανταγωνιστικό τομέα της ενημερωτικής ραδιοφωνίας, χωρίς όμως να έχει ιδιαίτερη επιτυχία. Τον Δεκέμβριο του 2012 επανήλθε στην παλιότερη ονομασία του, με αλλοιωμένο όμως τον ενημερωτικό του χαρακτήρα.
Την 11η Ιουνίου του 2013 και όταν η κυβέρνηση αποφάσισε το κλείσιμο της ΕΡΤ,[4] η συχνότητα του Πρώτου Προγράμματος έμεινε ανοιχτή από τους απολυμένους εργαζόμενους και εξέπεμψε πρόγραμμα υπό την ονομασία της ΕΡΑ. Η τελευταία εκπομπή της ΕΡΑ από τη συγκεκριμένη συχνότητα έγινε στις 6:45 περίπου της Πέμπτης 7 Νοεμβρίου του 2013, όταν τα ΜΑΤ εισέβαλαν στο Ραδιομέγαρο και το εκκένωσαν από τους εργαζόμενους.[5] Η ονομασία «Πρώτο Πρόγραμμα» συνέχιζε να χρησιμοποιείται από τον πρώτο σταθμό που λειτούργησε η ΝΕΡΙΤ, ο οποίος ήταν ο νέος κρατικός ραδιοτηλεοπτικός φορέας.
Στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο στην ΕΡΤ και την αντικατάστασή της από τη ΝΕΡΙΤ. Συγκεκριμένα, η ΝΕΡΙΤ Α.Ε. μετατράπηκε στην καινούργια ΕΡΤ Α.Ε. η οποία και άνοιξε μαζί με όλους σχεδόν τους ραδιοφωνικούς σταθμούς συμπεριλαμβανομένου και του Πρώτου Προγράμματος. Έτσι, από την ημέρα που ξεκίνησε η επανέναρξή της, ο σταθμός εκπέμπει και πάλι υπό την εποπτεία της Γενικής Διεύθυνσης Ραδιοφωνίας της ΕΡΤ.
Η πιο χαρακτηριστική εκπομπή του Πρώτου Προγράμματος ήταν η Από τις 4 στις 5 με τους Γιάννη Πετρίδη και Κώστα Ζουγρή, η οποία μεταδιδόταν επί 39 χρόνια την ίδια ακριβώς ώρα, 4 με 5 το απόγευμα. Από τις 24 Ιουλίου 2017 ο Γιάννης Πετρίδης παρουσιάζει μόνος του την εκπομπή.[6][7] Στις 00:05 τα μεσάνυχτα το Πρώτο Πρόγραμμα συνδέεται με τον Kosmos 93.6.
Οι ονομασίες του καναλιούΕπεξεργασία
25.03.1938 - 1952: Ραδιοφωνικός Σταθμός Αθηνών
1952 - 12.08.1987: Εθνικόν Πρόγραμμα
12.08.1987 - 20.10.1997: ΕΡΑ 1
20.10.1997 - 12.2012: ΝΕΤ FM 105.8
12.2012 - 07.11.2013: Πρώτο Πρόγραμμα ΕΡΤ
26.09.2013 - 11.06.2015: Πρώτο Πρόγραμμα ΝΕΡΙΤ
11.06.2015 - σήμερα: Πρώτο Πρόγραμμα ΕΡΤ
↑ 1,0 1,1 1,2 «Η ιστορία του ραδιοφώνου». Καθημερινή - 7 Ημέρες Η μαγεία του Ραδιοφώνου: 5. 31 Δεκεμβρίου 1995.
↑ «Θέατρο από τον «αέρα»». Καθημερινή - 7 Ημέρες Η μαγεία του Ραδιοφώνου: 18. 31 Δεκεμβρίου 1995.
↑ «Καινούριο "διακριτικό" για την ΝΕΤ 105.8». radiofono.gr. Ανακτήθηκε στις 1 Ιουλίου 2014.
↑ Τσιμπούκης, Παναγιώτης (25 Μαΐου 2014). «Συνταγματικό το κλείσιμο της ΕΡΤ - Δημοσιεύθηκε η απόφαση του ΣτΕ». protothema.gr.
↑ «Μπήκαν τα ΜΑΤ στην ΕΡΤ - Εισαγγελέας στο Ραδιομέγαρο της Αγίας Παρασκευής». Ανακτήθηκε στις 30 Ιουνίου 2014.
↑ «Γιάννης Πετρίδης: Έτσι θα είναι η εκπομπή μου στο Πρώτο Πρόγραμμα». Ανακτήθηκε στις 20 Ιουλίου 2017.
↑ «Δευτέρα 24 Ιουλίου, ο Γιάννης Πετρίδης ξεκινά και πάλι στο Πρώτο Πρόγραμμα». Ανακτήθηκε στις 17 Ιουλίου 2017.